 סנדל: חולצין מנעל מבעוד יום והולכין לבית הכנסת יחף. וכתב ב''ח וראיתי מרבותי שהלכו יחף לגמרי בלא בתי שוקיים. ומ''א וט''ז מתירים לילך בבתי שוקיים וכן נוהגין. ועיין ט''ז שהאריך והעלה דלד''ה אין שום היתר לנעול מנעל אפי' לדבר מצוה. ובלבישת בתי שוקיים של בגד או אנפילאות מותר ולית בה ספק כלל ובעו''ה רבים מהמון עם ואפי' קצת לומדים הולכים ברחוב במנעלים וכשבאים לבה''כ הם הולכים גם כן במנעלים רק בשהגיע למקומו חולץ כל זמן שעומד שם ותו לא ואלו בחשכה יתהלכו ופושעים נקראו אם אינם שומעים לקול מוריהם עכ''ל ועיין ס''ק ו' מש''ש: 